Diari Oficial de la Generalitat Valenciana


Sumari del DOGV 3482, del 27-04-1999 (1999/3290)

ORDRE de 6 d'abril de 1999, de la Conselleria de Benestar Social per la qual es convoquen vuit beques d'investigació per a llicenciats/llicenciades sobre objectius concrets continguts en el Pla d'Igualtat d'Oportunitats entre Homes i Dones (1997-2000).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3482

Data del DOGV
:   27-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3290


Data del document
:   06-04-1999

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * assignació per estudis
    * investigació científica
    * suport econòmic

ORDRE de 6 d'abril de 1999, de la Conselleria de Benestar Social per la qual es convoquen vuit beques d'investigació per a llicenciats/llicenciades sobre objectius concrets continguts en el Pla d'Igualtat d'Oportunitats entre Homes i Dones (1997-2000). [1999/M3290]
  
La Direcció General de la Dona de la Conselleria de Benestar Social és l'òrgan directiu d'aquesta al qual, segons el Decret 37/1997, de 26 de febrer, del Govern Valencià, li escau entre altres funcions elaborar, promoure i executar les mesures per fer efectiu el principi d'igualtat de l'home i la dona en tots els àmbits de la vida política, econòmica, social i laboral de la Comunitat Valenciana.
  
Per desplegar aquestes accions i dins del marc del Pla d'Actuació del Govern de la Generalitat Valenciana per a la Igualtat d'Oportunitats entre Homes i Dones, aprovat el 27 de maig de 1997, a l'objectiu 4.7 del qual s'estableix que és prioritari incentivar la investigació sobre les relacions de gènere des de les distintes disciplines acadèmiques, resulta oportú convocar un concurs públic per a l'adjudicació de vuit beques per a llicenciats/llicenciades a fi de fomentar la investigació d'aspectes innovadors amb criteris de gènere en àrees concretes de l'esmentat pla.
  
En virtut de les facultats que em confereixen el Decret 37/1997, de 26 de febrer, pel qual és aprovat el Reglament Orgànic i Funcional de la Conselleria de Benestar Social i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons l'establit en el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar un concurs públic per a la concessió de vuit beques per a llicenciats i llicenciades a fi de fomentar la investigació sobre objectius concrets continguts en el Pla d'Igualtat d'Oportunitats entre Homes i Dones (1997-2000) en matèria de legislació, publicitat, urbanisme, ocupació i medi rural.
  
Article 2
  
Aprovar les bases per les quals es regeix aquesta convocatòria, incloses com a annex I d'aquesta ordre, el model de sol·licitud per a les esmentades beques que s'acompanya com a annex II, així com les línies d'investigació descrites a l'annex III.
  
Article 3
  
La dotació econòmica de les beques se sufragarà amb càrrec a la línia 403/000/99 del programa 323.10 del pressupost de despeses per a l'exercici 1999 de la Conselleria de Benestar Social, per un import global màxim de vuit milions quatre-centes mil pessetes (8.400.000 PTA).
  
Disposicions finals
  
Primera
  
S'autoritza la directora de la Dona perquè, en l'àmbit de les seues competències, adopte les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Tercera
  
Contra aquesta ordre, que exhaureix la via administrativa, s'hi podrà interposar un recurs administratiu, d'acord amb el que preveu l'article 25 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
València, 6 d'abril de 1999
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases
  
Primera
  
És objecte d'aquesta convocatòria la concessió de vuit beques per a llicenciats/llicenciades a fi de fomentar la investigació sobre objectius específics continguts en el Pla d'Igualtat d'Oportunitats entre Homes i Dones (1997-2000) sobre legislació, publicitat, urbanisme, ocupació, medi rural, en el marc de les línies d'investigació descrites a l'annex III.
  
Segona
  
Podran ser beneficiaris/beneficiàries de les beques objecte d'aquesta convocatòria totes aquelles persones que es troben en possessió del títol de llicenciat/llicenciada universitari/universitària.
  
Tercera. Durada
  
La durada de les beques serà des de la data de l'adjudicació fins al 31 de desembre de 1999, si bé s'estableix la possibilitat d'una pròrroga automàtica pels mesos que resten fins completar l'any de gaudi, sempre condicionat a l'existència de crèdit suficient en el pressupost de despeses de l'exercici següent.
  
Quarta. Quantia
  
Les beques estaran dotades amb 150.000 pessetes brutes mensuals cada una, amb un import total màxim d'1.050.000 pessetes brutes per beca per anualitat de 1999.
  
Sobre aquestes quantitats es practicaran les retencions legals que escaiga.
  
Les quantitats amb què està dotada cada beca inclouen les despeses que es deriven de la subscripció obligatòria, per part del beneficiari/beneficiària, d'una assegurança d'assistència sanitària.
  
El pagament de les beques es realitzarà mensualment, amb la presentació prèvia per part de les persones beneficiàries d'un informe de les activitats realitzades i després d'un certificat de la directora general de la Dona de l'aprofitament de les activitats.
  
Cinquena. Condicions
  
Les persones becades hauran d'estar en situació d'iniciar la investigació objecte de la beca dins del termini que els serà assenyalat.
  
L'activitat d'investigació serà dirigida per un professor/professora adscrit/adscrita a les universitats o entitats públiques o privades d'investigació amb personalitat jurídica pròpia que no tinguen finalitat de lucre i que estiguen radicades en la Comunitat Valenciana.
  
La Direcció General de la Dona nomenarà, al seu torn, un/una tècnic/tècnica que supervisarà l'activitat investigadora.
  
Sisena. Sol·licituds
  
Les sol·licituds es formalitzaran en el model d'instància que figura en l'annex II i es presentaran en el Registre General de la Direcció General de la Dona, siti al carrer de Nàquera número 9, de València o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena
  
Les instàncies hauran d'anar acompanyades dels següents documents:
  
- Fotocòpia compulsada del document nacional d'identitat.
  
- Certificació acadèmica o fotocòpia compulsada d'aquesta.
  
- Informe del professor adscrit a les universitats o entitats públiques o privades d'investigació amb personalitat jurídica pròpia que no tinguen finalitat de lucre i que estiguen radicades en la Comunitat Valenciana que dirigiran el projecte, en el qual ha de constar el seu interés i viabilitat.
  
- Currículum, amb expressió de les següents dades junt amb la fotocòpia compulsada dels documents que els acrediten:
  
1. Dades personals, data i lloc de naixement, domicili actual, telèfon de contacte i una foto mida carnet.
  
2. Experiència en temes relacionats amb la dona, especialment en igualtat d'oportunitats entre homes i dones.
  
3. Certificació acadèmica.
  
4. Experiència investigadora: treball i/o publicacions
  
5. Experiència laboral i/o docent.
  
6. Altres activitats rellevants d'interés científic, tècnic o acadèmic.
  
7. Altres mèrits: coneixements de valencià, coneixements d'un idioma comunitari, coneixements d'informàtica.
  
- Memòria del projecte d'investigació que s'efectuaria, amb una extensió màxima de quatre folis, en el qual es faran constar els següents punts:
  
- Títol.
  
- Resum del projecte.
  
- Antecedents i estat actual del tema.
  
- Objectius concrets i interés d'aquests.
  
- Metodologia, hipòtesis i pla de treball.
  
- Altres consideracions.
  
- Declaració jurada de l'interessat de no ser beneficiari de cap altra beca o ajuda finançada amb fons públics per a la mateixa o similar activitat i d'estar al corrent en les seues obligacions fiscals i amb la Seguretat Social.
  
Vuitena. Termini de presentació de sol·licituds
  
El termini de presentació de sol·licituds serà de 15 dies hàbils comptadors des de l'endemà de la publicació d'aquesta ordre al Diari Oficial de la Generalitat Valenciana.
  
Novena. Procés de selecció
  
Per a la selecció dels candidats/de les candidates es constituirà una comissió avaluadora que estarà formada pels següents membres:
  
- La directora general de la Dona o persona en qui delegue.
  
- Dos funcionaris/funcionàries de la Direcció General de la Dona.
  
- Dos professors/professores adscrits/adscrites a les universitats que tinguen la seu en la Comunitat Valenciana.
  
La comissió avaluadora elevarà una proposta de selecció dels candidats i candidates a la consellera de Benestar Social, en el termini màxim de 20 dies hàbils.
  
Així mateix, la comissió avaluadora designarà una relació de suplents per al cas que es produïren vacants entre les persones becades.
  
Deu. Mèrits preferents
  
Es consideraran mèrits preferents:
  
- Experiència específica en temes relacionats amb la dona, especialment en igualtat d'oportunitats entre homes i dones.
  
- Expedient acadèmic.
  
- Estar cursant o haver cursat estudis de tercer cicle.
  
- Experiència investigadora: treballs i/o publicacions.
  
- Experiència laboral i/o docent.
  
- Altres activitats rellevants d'interés científic, tècnic o acadèmic.
  
- Altres mèrits: coneixements de valencià, coneixements d'un idioma comunitari i coneixements d'informàtica.
  
Onze. Barem
  
- Projecte d'investigació: fins un màxim de 20 punts.
  
- Entrevista: fins un màxim de 10 punts.
  
- Experiència específica en temes relacionats amb la dona, especialment en igualtat d'oportunitats entre homes i dones: fins un màxim de 4 punts.
  
- Certificació acadèmica: fins un màxim de 4 punts.
  
- Experiència investigadora: treballs i/o publicacions: fins un màxim de 4 punts.
  
- Experiència laboral i/o docent: fins un màxim de 4 punts.
  
- Altres activitats rellevants d'interés científic, tècnic o acadèmic: fins un màxim de 2 punts.
  
- Altres mèrits: coneixements de valencià, coneixements d'un idioma comunitari, coneixements d'informàtica: fins un màxim de 2 punts.
  
La comissió avaluarà els mèrits de cada sol·licitant que es deduïsquen dels documents aportats. Es convocaran aquells sol·licitants que hauran assolit una puntuació mínima de 20 punts per a la realització de l'entrevista i es determinarà la proposta d'adjudicataris a favor dels qui, sumades totes les qualificacions, obtinguen major puntuació.
  
Dotze. Concessió
  
1. Les beques es concediran per resolució de la consellera de Benestar Social, a la vista de la proposta de la comissió avaluadora, en el termini màxim d'un mes des de la finalització del termini de presentació de les sol·licituds.
  
2. En els supòsit que alguna beca quedara vacant, la seua dotació pressupostària donarà lloc a la concessió d'altra beca en la mateixa àrea o en alguna de les àrees específiques restants, per rigorós ordre de puntuació i atenent-hi a la relació de suplents designada per la comissió.
  
3. Transcorregut el termini sense que s'haurà dictat resolució expressa de concessió de les vuit beques, s'entendran desestimades les sol·licituds formulades i declarada deserta la convocatòria.
  
4. La resolució de concessió o denegació es notificarà als interessats i serà publicada al Diari Oficial de la Generalitat Valenciana.
  
5. Serà requisit imprescindible per accedir al gaudi de les beques que els seus beneficiaris i beneficiàries acrediten abans del seu cobrament, trobar-se al corrent en les seues obligacions tributàries i amb la Seguretat Social, d'acord amb el que estableix l'Ordre de 20 de maig de 1996, de la Conselleria d'Economia i Hisenda. La no-acreditació d'aquests aspectes, dins del termini que s'assenyalarà a aquest efecte, impossibilitarà l'accés al gaudi de la beca i decaurà qualsevol dret que poguera tenir-hi la persona que l'haguera sol·licitat.
  
Tretze
  
La condició de becari o becària no genera cap relació laboral o administrativa amb la Generalitat Valenciana.
  
El gaudi de les beques és incompatible amb qualsevol altre tipus de beca o ajuda finançada amb fons públics per a la mateixa i similar activitat.
  
Catorze. Obligacions
  
Seran obligacions dels becaris:
  
1. Començar el gaudi de les beques dins del termini que se'ls assenyalarà.
  
2. Realitzar una memòria intermèdia sobre l'estat de la investigació transcorreguts tres mesos des de l'inici del gaudi de la beca.
  
3. Presentar un estudi sobre el treball d'investigació realitzat en finalitzar el període de gaudi de la beca.
  
4. Informar al tècnic designat per la Direcció General de la Dona de l'estat de la investigació en qualsevol moment en què aquest ho sol·licite.
  
5. Declaració escrita dels becaris/de les becàries en què expressament manifesten que cedeixen a la Direcció General de la Dona les conclusions i/o resultats dels projectes d'investigació realitzats, per temps il·limitat i en qualsevol àmbit territorial, per a l'exercici dels drets de reproducció, distribució, comunicació pública i modificació, sobre les conclusions i/o resultats dels projectes d'investigació realitzats.
  
Quinze
  
La Conselleria de Benestar Social, a través de la Direcció General de la Dona, detindrà per temps il·limitat i en qualsevol àmbit territorial, les conclusions i els resultats dels projectes d'investigació realitzats i podrà exercir-ne, aquesta, els drets de distribució, comunicació i reproducció.
  
Setze. Incidències
  
Les incidències que sorgisquen durant el període de gaudi de les beques seran resoltes, amb denúncia prèvia, bé de les persones beneficiàries de les beques o del tècnic/de la tècnica de la Direcció General de la Dona que supervise l'activitat investigadora, en expedient contradictori, per la consellera de Benestar Social i es podran revocar aquelles en el cas d'incompliment de les condicions, termes, o formes assenyalades en les bases de la convocatòria per part dels becaris/de les becàries.
  
Disset
  
Finalitzat el període de gaudi de la beca i amb l'informe previ d'assistència, aprofitament i aptitud per part del becari/de la becària, s'estendrà un certificat acreditatiu de l'aprofitament d'activitats per part de la Direcció General de la Dona.
  
ANNEX III
  
Línies d'investigació:
  
- Estudi de la normativa comunitària que incideix sobre la igualtat d'oportunitats entre homes i dones i la seua adaptació a la legislació espanyola i valenciana.
  
- Estudi jurídic sobre l'evolució de les sentències en matèria laboral sobre discriminació de la dona.
  
- Estudi juridicoprocessal de les circumstàncies que condicionen i/o dificulten la penalització de les manifestacions de la violència de gènere i els delictes per discriminació.
  
- Estudi sociojurídic del delicte d'assetjament sexual, amb especial incidència de les circumstàncies socials i laborals que condicionen l'eficàcia del procediment i de l'execució de la sentència.
  
- Els drets i llibertats en la Constitució de 1978 des de la perspectiva de gènere.
  
- Estudi sociojurídic de la jurisprudència sobre la situació de la dona, tant com a operadora jurídica com com a subjecte de dret en els procediments judicials.
  
- La ciutadania femenina en el segle XX. Avançant cap a la igualtat.
  
- Tractament de la dona en la legislació contemporània i en la societat actual.
  
- Estudi i avaluació de la intervenció psicosocial amb homes violents.
  
- Estudi sobre una guia didàctica dirigida al professorat d'ensenyaments mitjans per prevenir la violència de gènere: materials i continguts pedagògics.
  
- Estudi del llenguatge publicitari en relació amb la imatge de la dona, els mites, els estereotipus sexuals i la seua evolució i adaptació a la realitat social actual.
  
- Estudi sobre una guia de bones pràctiques per a publicistes i mitjans de comunicació.
  
- Estudi prospectiu de l'economia submergida en relació amb el treball de les dones, de la seua situació social, econòmica i familiar.
  
- Estudi del treball de les dones: treball remunerat i no remunerat. Anàlisi quantitativa i qualitativa.
  
- Estudiar l'entorn socioeconòmic de les comarques que componen el mapa de la Comunitat Valenciana en relació amb la situació laboral de la dona i els nous jaciments i oportunitats d'ocupació per a les dones en aquest entorn.
  
- Estudiar i codificar els processos de professionalització de les dones rurals, estudiar els itineraris personals i les oportunitats professionals d'aquestes.
  
- Estudi de l'estatut jurídic i de les prestacions socials de les dones en l'explotació agrària.
  
- Estudi de l'organització de les ciutats, l'adequació de l'espai en la ciutat al temps i a la demanda de les dones.
  
- Estudi sobre la configuració de la ciutat com una xarxa d'espais capaç de rompre el fraccionament del temps en la ciutat, que travesse i ordene el teixit urbà i que permeta l'ús total de la ciutat.